[bookmark: _Hlk109119317][bookmark: _Hlk109119318][image: C:\Users\h.yordanov\Documents\ПНИИДИТ\Лого ЕС\headers_logos\headers\single\ppniidit_logo_left_aligned_Text.png][image: ]Изпълнителна агенция
„Програма за образование“




Ръководител на Управляващия орган на ПНИИДИТ по приоритет 1, приоритетни направления 1 и 2

	ВЪПРОСИ И ОТГОВОРИ
ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ BG16RFPR002-1.016 „ПОДКРЕПА ЗА БЪЛГАРСКИ НАУЧНИ ОРГАНИЗАЦИИ С ПРОЕКТИ, ПРЕМИНАЛИ ПРАГОВЕТЕ ЗА ОЦЕНКА ПО ХОРИЗОНТ ЕВРОПА – HORIZON-WIDERA-2023-TALENTS-01 (ERA CHAIRS)“
до 09.09.2025 г.

ВЪПРОС 1 от 02.09.2025 г. (Q001 постъпил чрез ИСУН):
[bookmark: _Hlk157411750]Във формуляра за подаване на проектно предложение в ИСУН има секция Индикатори, в която трябва да се попълнят "индикатори за краен продукт (RCO06)" и "индикатори за резултат (RCR102)", които проектът трябва да постигне до края на заложения период. Моля да поясните разликата между тях по същество?
ОТГОВОР:
Съгласно т. 7 „Индикатори (показатели)“ от Условията за кандидатстване индикатор RCO06 „Изследователи, работещи в подкрепяни научноизследователски съоръжения (годишен еквивалент на пълно работно време)“ измерва брой изследователи, които използват пряко в своята област на дейност публичното научноизследователско съоръжение или оборудването, за което е предоставена подкрепа чрез мерки по линия на ПНИИДИТ, а индикатор RCR102 „Изследователски работни места, създадени в подкрепяни структури (годишен еквивалент на пълно работно време)“ измерва броя изследователски работни места, създадени в резултат на проекта по ПНИИДИТ.
Както е посочено и в Образец на Таблица за изчисляване на индикаторите, които се измерват в годишен еквивалент на пълно работно време (Приложение XIV към Условията за изпълнение), индикатор RCO06 включва всички изследователи, които работят в подкрепените научноизследователски съоръжения (както в рамките на проекта, така и за изпълнението на други задачи), докато индикатор RCR102 отчита само изследователите, които са наети по проекта за работа в подкрепените научноизследователски съоръжения.

ВЪПРОС 2 от 02.09.2025 г. (Q002 постъпил чрез ИСУН):
Във формуляра за подаване на проектно предложение в ИСУН има списък от Индикатори, които трябва да се попълнят. В оригиналното проектно предложение, оценено от ЕК, няма заложени подобни Идикатори. Моля да поясните трябва ли задължително да останат тези индикатори или могат да бъдат заменени от индикаторите описани в проектното предложение?
ОТГОВОР:
Съгласно Указания на МЗ за попълване на електронен формуляр за кандидатстване по процедурата (Приложение V към Условията за кандидатстване) „ИСУН не позволява въвеждане на индивидуални индикатори на ниво проект от страна на бенефициента. Индикаторите за краен продукт и индикаторите за резултат по процедурата са предварително зададени от МЗ в т. 7 от Условията за кандидатстване. ВАЖНО! Задължително е включването към проектното предложение на всички задължителни и всички приложими индикатори за краен продукт и за резултат, с целеви стойности, които съответстват на оцененото от ЕК проектното предложение в рамките на конкурсна сесия HORIZON-WIDERA-2023-TALENTS-01, както и разпределянето им между съответните категории региони на пропорционална основа съгласно т. 7 от Условията за кандидатстване по настоящата процедура.“.
В тази връзка, във Формуляра за кандидатстване следва да включите всички задължителни индикатори съгласно Условията за кандидатстване. Следва да включите и останалите индикатори, в случай че в оцененото от ЕК проектно предложение е предвидено българската научна организация да си сътрудничи в съвместни проекти за научни изследвания (индикатор RCO07) и/или е предвидено закупуване на оборудване (индикатор RCO08).

ВЪПРОС 3 от 02.09.2025 г. (Q003 постъпил чрез ИСУН):
В ИСУН е дадена възможност за обосновка на промяна на бюджета. Възможно ли е на етапа на кандидатстване (сега) да бъде направена промяна (преразпределение на заложените средства между отделните категории разходи по бюджетни редове и/или по работни пакети) на оригиналния бюджет, оценен от ЕК?
ОТГОВОР:
[bookmark: _Hlk173422469]Въпросът е неясен. Обръщаме внимание, че съгласно т. 14.2 „Допустими разходи“ от Условията за кандидатстване „Разходите по настоящата процедура следва напълно да съответстват на разходите в подробният бюджет, подаден заедно с проектното предложение в рамките на конкурсна сесия HORIZON-WIDERA-2023-TALENTS-01, и оценен от Европейската комисия (ЕК), във формат ексел. Кандидатите планират и разпределят разходите за „Регион в преход“ и за „По-слабо развити региони“ като в секция 6.„Бюджет (в лева)“ от Формуляра за кандидатстване добавят бюджетни редове от трето ниво съгласно Работните пакети на съответното проектно предложение.“.
В случай че под „дадена възможност за обосновка на промяна на бюджета“ имате предвид прецизиране на разходи, описани в Декларация за съответствие на разходите с подробния бюджет на проектното предложение, подадено в рамките на конкурсна сесия HORIZON-WIDERA-2023-TALENTS-01 (Приложение II към Условията за кандидатстване), тази възможност се отнася единствено за проектно предложение „ERA CHAIR IN FOSTERING DIGITAL CULTURAL HERITAGE VIA OPEN INNOVATION AND OPEN SCIENCE“ и цели общата стойност на подробния му бюджет да съответства на сумата в електронно подписаното и оценено от ЕК проектно предложение, както и на сумата в електронно подписаната оценка на проектното предложение от ЕК (Evaluation Summary Report), съответно на максималния размер на БФП за проекта по настоящата процедура.
В случай че под „дадена възможност за обосновка на промяна на бюджета“ имате предвид „обосновка за частта от РП, която ще бъде изпълнена за етапа“ от Приложение „РП етапи“ (Приложение III към Условията за кандидатстване), бенефициентът може да раздели всеки Работен пакет от оцененото от ЕК проектно предложение на части (етапи), обвързани с един или няколко 6-месечни отчетни периода. Всички работни задачи (task) и подкрепящи документи (deliverables), описани в Работния пакет, одобрен от ЕК, трябва да бъдат разпределени между различните етапи. Указанията за попълване на Приложение III „РП етапи“ са дадени в т. 14.2 „Допустими разходи“ от Условията за кандидатстване, стр. 16.
При необходимост, моля задайте въпроса отново по-конкретно.

ВЪПРОС 4 от 04.09.2025 г. (Q004 постъпил чрез ИСУН):
В оригиналното работно предложение съгласно изискванията на ЕК има два междинни (месеци 15 и 36) и един краен (месец 60) отчет, които са deliverables и milestones. Тъй като съгласно правилата на текущата сесия отчети ще се извършват на всеки 6 месеца би било разумно отчетите, искани от ЕК, да отпаднат. Приемлива ли ще бъде такава промяна?
ОТГОВОР: 
Съгласно т. 14.2 „Допустими разходи“ от Условията за кандидатстване, бенефициентът може да раздели всеки Работен пакет от оцененото от ЕК проектно предложение на части (етапи), обвързани с един или няколко 6-месечни отчетни периода. Всички работни задачи (task) и подкрепящи документи (deliverables), описани в Работния пакет, одобрен от ЕК, трябва да бъдат разпределени между различните етапи. Указанията за попълване на Приложение III „РП етапи“ са дадени в т. 14.2 „Допустими разходи“ от Условията за кандидатстване, стр. 16.  

ВЪПРОС 5 от 04.09.2025 г. (Q005 постъпил чрез ИСУН):
Тъй като от началото на 2026г. България ще приеме еврото, необходимо ли е бюджетът да бъде представен в левове?
ОТГОВОР: 
Стойностите на разходите при попълването на секция 6. „Бюджет (в лева)“ от Формуляра за кандидатстване в ИСУН следва да бъдат въведени в лева.

ВЪПРОС 6 от 04.09.2025 г. (Q006 постъпил чрез ИСУН):
Задължително ли е всички публикации да бъдат open access (имам предвид последните промени в закона за научните изследвания, които задължават при ползване на обществени средства публикациите да са OA)? Това може да доведе до дефицит в бюджета на проекта, тъй като сме предвидили спрямо момента на подаване на проектното предложение (март 2024г), плащане на лицензионни такси само за списания в топ 10%. Очевидно e, че не всички публикации могат да бъдат в такива списания.
ОТГОВОР: 
Условията за кандидатстване (УК) не поставят ограничение публикациите да бъдат единствено със свободен достъп. Съгласно т. 13.1 „Допустими дейности“ от УК „В рамките на настоящата процедура конкретният бенефициент следва да изпълни оценения от ЕК проект в неговата цялост.“. В тази връзка бенефициентът следва да изпълни както е заложено в оценения от ЕК проект. 
Обръщаме внимание, че съгласно описанието на индикатор RCR08 в т. 7 „Индикатори (показатели)“ от УК, „Броят на научните публикации, се отчита на базата на предоставена информация от бенефициентите с конкретно рефериране в следните бази данни: Scopus, Web of Science или с предоставени от бенефициента доказателства за съответната публикация в друга съпоставима база данни.“.

ВЪПРОС 7 от 04.09.2025 г. (Q007 постъпил чрез ИСУН):
В ИСУН в частта 3 "План за изпълнение/Дейности по проекта" какво трябва да се внесе? Описание на работните пакети като цяло или конкретните дейности по всеки работен пакет (т.н. tasks в оригиналното проектно предложение)? В нашият случай работните пакети са 8, но общия брой дейности надхвърля 80. Дейностите и без друго се изисква да бъдат описани в Анекс III.
ОТГОВОР: 
Подробна информация за попълването на секция 3. „План за изпълнение/дейности по проекта“ е описана в Указания на МЗ за попълване на електронен формуляр за кандидатстване по процедурата (Приложение V към Условията за кандидатстване).

ВЪПРОС 8 от 04.09.2025 г. (Q008 постъпил чрез ИСУН):
В ИСУН в частта 3 "План за изпълнение/Дейности по проекта" какво трябва да се внесе в прозорци "Начин на изпълнение" и "Резултат"? Информация за начин на изпълнение не е изисквана в оригиналното проектно предложение, а резултатът е дефиниран с deliverables and milestones. Предполагаме, че в прозорец "Описание" трябва да внесем стандартния текст от стр. 13 (горе, "Важно") на Условията за кандидатстване.
ОТГОВОР: 
Моля вижте отговора на въпрос 7.

ВЪПРОС 9 от 04.09.2025 г. (Q009 постъпил чрез ИСУН):
Въпрос по отношение на Анекс III (Работни пакети). Някои от работните пакети и дейностите по тях включват командировки, организиране на събития, участия в конференции и др., които са описани общо за продължителността на работните пакети, както са в оригиналното проектно предложение, оценено от ЕК. В рамките на 6 месечните интервали е невъзможно да бъда точно да бъдат фиксирани тези събития защото те не зависят само от нас. Например не знаем кога ще има авторитетни научни конференции на които можем да участваме (още повече, че на такива събития организаторите правят преселекция и не всички са допуснати), не е известно кога точно ще а организираните от нас събития, защото зависим от възможността на външните лектори да дойдат и т.н. Как да процедираме в Анекс III? Ако например в един 6 месечен интервал сме планирали участие в научна конференция или организация на научно събитие, а то се осъществи в следващия 6 месечен интервал, това ще се разглежда ли като неизпълнение на първия 6 месечния етап и до какви санкции ще доведе?
ОТГОВОР: 
Съгласно т. 14.2 „Допустими разходи от Условията за кандидатстване „Бенефициентът може да раздели всеки РП на части (етапи), обвързани с един или няколко 6-месечни отчетни периода, като попълни документа „РП етапи“, който е приложение и към административния договор… 1) всички работни задачи (task) и подкрепящи документи (deliverables), описани в съответния Работен пакет, одобрен от ЕК, трябва да бъдат разпределени между различните етапи. В случай че дадена работна задача се разделя между няколко етапа, трябва да бъдат описани отделните подзадачи за всеки етап;“. Изискванията при разделянето на РП на етапи, както и възстановяването на еднократните суми за РП са описани в т. 14.2 „Допустими разходи“ от Условията за кандидатстване, стр. 16.
Съгласно чл. 2.4. от Образеца на Административен договор за предоставяне на БФП (Приложение VIII към Условията за изпълнение) „Възстановяването на част от еднократната сума за даден работен пакет се извършва в съответствие с етапите и процентите на изпълнение, посочени в Приложение VIII към настоящия договор, като бенефициентът може да поиска възстановяване на допустимите разходи във всеки момент, в който условията за възстановяване са изпълнени. Еднократната сума за даден работен пакет, записана в одобрения бюджет на проекта, или част от нея, съгласно процента на изпълнение, посочен в Приложение VIII за съответния етап, се възстановява след като изпълнението на работния пакет или съответният етап от изпълнението на работния пакет е изцяло завършено, отчетено и верифицирано от Междинното звено.“.

ВЪПРОС 10 от 04.09.2025 г. (Q010 постъпил чрез ИСУН):
В комуникацията, предхождаща отварянето на конкурсната сесия, ни беше обяснено, че можем да правим корекции на работните заплати съгласно инфлацията, вземайки 2024г за база. Това трябва ли да бъде отразено във финансовия план сега (което ще предизвика радикални промени в оригиналната екселовска таблица, част от проектното предложение, оценено от ЕК) или може да бъде направено в процеса на работа след подписван на административния договор?
ОТГОВОР: 
Съгласно т. 14.2 „Допустими разходи“ от Условията за кандидатстване е посочено следното: „Разходите по настоящата процедура следва напълно да съответстват на разходите в подробният бюджет, подаден заедно с проектното предложение в рамките на конкурсна сесия HORIZON-WIDERA-2023-TALENTS-01, и оценен от Европейската комисия (ЕК), във формат ексел.“, „За проектно предложение „ERA CHAIR IN FOSTERING DIGITAL CULTURAL HERITAGE VIA OPEN INNOVATION AND OPEN SCIENCE“ подробният бюджет трябва да бъде коригиран (увеличен) от кандидата като са прецизирани съответните разходи, описани в Декларация за съответствие на разходите с подробния бюджет на проектното предложение, подадено в рамките на конкурсна сесия HORIZON-WIDERA-2023-TALENTS-01 (Приложение II към Условията за кандидатстване), така че общата му стойност да съответства на сумата в електронно подписаното и оценено от ЕК проектно предложение, както и на сумата в електронно подписаната оценка на проектното предложение от ЕК (Evaluation Summary Report), съответно на максималния размер на БФП за проекта по настоящата процедура“, „В хода на изпълнение на проекта конкретният бенефициент може да индексира заложените в оценения от ЕК проект разходи за възнаграждения, като приложи метода за корекция, описан в т. 1.4. на Приложението към Делегиран регламент (ЕС) 2023/1676 и приеме 2024 г. за базова година. Евентуалното индексиране от страна на конкретния бенефициент е в рамките на оперативната самостоятелност на бенефициента, не се съгласува с МЗ, не се отразява на размера на еднократните суми за всеки Работен пакет (РП) и не води до промяна в приложение „РП етапи“.“.
В тази връзка, на етапа на кандидатстване разходите в бюджета във Формуляра за кандидатстване в ИСУН следва напълно да съответстват на разходите в подробния бюджет (отчитайки забележката за проектно предложение „ERA CHAIR IN FOSTERING DIGITAL CULTURAL HERITAGE VIA OPEN INNOVATION AND OPEN SCIENCE“). Конкретният бенефициент може да индексира разходите за възнаграждения на етап изпълнение на проекта.

ВЪПРОС 11 от 05.09.2025 г. (Q011 постъпил чрез ИСУН):
В рамките на проектното предложение е предвидено обучение на 3 докторанти. В допълнение към стипендията, съгласно проектното предложение те ще бъдат назначени като изследователи R1 на 4 часов работен ден за срока на докторантурата (3 години). Следва ли тези работни места да бъдат отчитани като стойност на индикатор RCR102 (3х1.5=4.5 годишни еквиваленти пълно работно време, но само за три години от изпълнението на проекта)?
ОТГОВОР: 
Съгласно т. 7 „Индикатори (показатели)“ от Условията за кандидатстване индикатор RCR102 „Изследователски работни места, създадени в подкрепяни структури (годишен еквивалент на пълно работно време)“ измерва броя изследователски работни места, създадени в резултат на проекта по ПНИИДИТ, като е посочено, че „Не се броят свободните позиции за научноизследователска и развойна дейност, нито помощният персонал за научноизследователска и развойна дейност (длъжности, които не участват пряко в дейности за научноизследователска и развойна дейност).“. В допълнение, отчитането на индикатор RCR102 се извършва чрез попълване на Таблица за изчисляване на индикаторите, които се измерват в годишен еквивалент на пълно работно време (Приложение XIV към Условията за изпълнение). Съгласно указанията за попълване  на таблицата, продължителността на трудовия договор (ТД) се изчислява в месеци за цялата текуща календарна година (със закръгление до първия знак след десетичната запетая).
В тази връзка, както и в случай че описаните работни места са за назначени изследователи профил R1, които участват пряко в дейностите за научноизследователска и развойна дейност, те могат да бъдат отчитани към индикатор RCR102.

ВЪПРОС 12 от 05.09.2025 г. (Q012 постъпил чрез ИСУН):
Съгласно Условията за кандидатстване индикатор RCR08 (Публикации от подкрепяни проекти) включва всички публикации, публикувани по време на изпълнение на проектното предложение и отчитани накрая на проекта (Правилна ли е нашата интерпретация?). За индикатори RCО06 и RCR102  е записано "Отчита се за всяка година от изпълнението на проекта по ПНИИДИТ. Целевата стойност е равна на средноаритметичната стойност от отчетените годишни стойности.". Тук възникват три подвъпроса: 1. Как да се оцени средноаритметичната стойност, тъй като времето за изпълнение на проекта не е известно (зависи от сроковете на процедурата по оценка)? 2.Под "всяка година" се разбира календарна година или година от датата на сключване на административният договор? Ако отчитането е по календарни години, за първата година от проекта в много възможно срокът за отчитане да не е 12 месеца, а по-малко. 3. В тези индикатори включват ли се работното време на Председателя на катедрата, на координатора на проекта (учен, дефиниран в проекта съгласно изискванията на ЕК с научни и организационни задачи) и на екипа за управление на проекта (съгласно Условията за кандидатстване - "ръководител, координатор, счетоводител/финансист, които имат опит в управлението и/или изпълнението на проекти със сходни дейности.")?
ОТГОВОР: 
Съгласно т. 7 „Индикатори (показатели)“ от Условията за кандидатстване индикатор RCR08 “обхваща произведения, които са публикувани, и/или които са изпратени и приети за рецензия от съответния издател. Във втория случай, за да се отчете изпълнението на индикатора, трябва да бъде представено потвърждение от издателството, че публикацията е приета за рецензия.“. В тази връзка бенефициентът може да отчита изпълнението на индикатор RCR08 след публикуване и/или изпращане и приемане за рецензия, както и в съответствие с описаното разпределение в Приложение „РП етапи“ (Приложение III към Условията за кандидатстване).
Подвъпрос 1 и 2: Съгласно чл. 2.6. от Общи условия при предоставяне на безвъзмездна финансова помощ (Приложение IX към Условията за изпълнение) „Индикаторите RCO06 Изследователи, работещи в подкрепяни научноизследователски съоръжения и RCR102 Изследователски работни места, създадени в подкрепяни структури, се отчитат и верифицират за текущата календарна година в еквивалент на пълно работно време.  Целевата стойност е равна на средноаритметичната стойност от отчетените годишни стойности. 
При подаването на ПОД през текущата календарна година се попълва приложение „Таблица за изчисляване на индикаторите, които се измерват в годишен еквивалент на пълно работно време“, в което се записват данните за изследователите, работещи или работили по проекта от 01.01. до съответната отчетна дата. Въз основа на представената подкрепяща документация МЗ верифицира текущата стойност на индикаторите, при необходимост променя представеното приложение „Таблица за изчисляване на индикаторите, които се измерват в годишен еквивалент на пълно работно време“ и го изпраща до бенефициента за информация и съобразяване с извършените промени. 
След изтичане на календарната година бенефициентът представя попълнено приложение „Таблица за изчисляване на индикаторите, които се измерват в годишен еквивалент на пълно работно време“, в което се записват данните за изследователите, работещи или работили по проекта от 01.01. до 31.12. на съответната година. Въз основа на представената подкрепяща документация МЗ верифицира окончателната стойност на индикаторите за изминалата календарна година и ги отразява в ИСУН.“.
Подвъпрос 3: Обръщаме внимание, че индикатори RCO06 и RCR102 включват единствено изследователи, които работят в подкрепените научноизследователски съоръжения (както в рамките на проекта, така и за изпълнението на други задачи), както и изследователи, които са наети по проекта за работа в подкрепените научноизследователски съоръжения.

ВЪПРОС 13 от 05.09.2025 г. (Q013 постъпил чрез ИСУН):
Поради съкращаване на времевата рамка на проекта в сравнение с оригиналното проектно предложение, оценено от ЕК, възможно ли е да публикуваме обявите за наемане на персонал преди сключване на административния договор, като самият подбор и сключване на трудовите договори ще се осъществи след сключване на административния договор?
ОТГОВОР: 
Съгласно т. 13.1. „Допустими дейности“ от Условията за кандидатстване „Изпълнението на дейностите в проектното предложение следва да стартира след подписване на договора за предоставяне на безвъзмездна финансова помощ по настоящата процедура. В тази връзка кандидатът попълва и подава Декларация на кандидата (Приложение I към Условията за кандидатстване).“.
Съгласно т. 14.3. „Недопустими разходи“ от Условията за кандидатстване недопустими за финансиране по настоящата процедура са „разходи за дейности, които са изцяло осъществени или чието изпълнение е стартирано преди подписване на договора за предоставяне на БФП, независимо дали всички свързани плащания са извършени от него;“.
В тази връзка, както и в случай че в съответствие с описаното реално дейностите ще стартират след подписване на административния договор за предоставяне на безвъзмездна финансова помощ по настоящата процедура, може да се публикуват обяви преди сключване на административния договор, като подготвителни действия.

